stanford-oval/wikipedia huggingface dataset:
Robbery
רקע

"Robbery" הוא השיר השמיני מתוך אלבומו השני של ג'וס וורלד, Death Race for Love. על פי המגזין Complex: "השיר מדבר על איך אישה "גנבה" את הלב של ג'וס". את השיר הפיק ניק מירה, שהפיק גם את השיר "Lucid Dreams".
וידאו קליפ

הוידאו קליפ לשיר פורסם ב-14 בפברואר, יום הוולנטיין. את הקליפ ביים קול בנט, והקליפ עלה לערוץ היוטיוב שלו Lyrical Lemonade.
מיקומי שיא

|   ‏‏‏  מצעדים ודירוגים שבועיים (2019–2020)> מדינה |   ‏‏‏  מצעדים ודירוגים שבועיים (2019–2020)> מצעד |   ‏‏‏  מצעדים ודירוגים שבועיים (2019–2020)> מיקום שיא |   ‏‏‏  מצעדים ודירוגים שבועיים (2019–2020)>  |
| --- | --- | --- | --- |
|  עולמי | בילבורד גלובל 200 | 123 |  |
|  אוסטריה | Ö3 אוסטריה טופ 40‏ | 58 |  |
|  אוסטרליה | מצעד הסינגלים האוסטרלי | 41 |  |
|  אירלנד | מצעד הסינגלים האירי | 22 |  |
|  ארצות הברית | בילבורד הוט 100 | 27 |  |
|  ארצות הברית | מצעד שירי ה-R&B\היפ הופ | 13 |  |
|  ארצות הברית | מצעד שירי הראפ | 12 |  |
|  ארצות הברית | רולינג סטון טופ 100 | 29 |  |
|  גרמניה | GfK – טופ 100 | 99 |  |
|  דנמרק | היטליסטן | 37 |  |
|  הולנד | מצעד 40 הסינגלים ההולנדיים | 81 |  |
|  הממלכה המאוחדת | מצעד הסינגלים הבריטי | 39 |  |
|  הממלכה המאוחדת | מצעד שירי ה-R&B | 19 |  |
|  יוון | IFPI Greece | 33 |  |
|  לטביה | לטביה טופ 40 | 15 |  |
|  נורווגיה | VG-lista | 24 |  |
|  ניו זילנד | המצעד הניו זילנדי הרשמי | 33 |  |
|  פורטוגל | מצעד הסינגלים הפורטוגזי | 80 |  |
|  קנדה | קנדה הוט 100 | 22 |  |
|  שוודיה | סוורייטופליסטן | 56 |  |
|  שווייץ | המצעד השווייצרי | 92 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | 100 |  |
|  ארצות הברית | מצעד שירי ה-R&B\היפ הופ | 43 |  |
|  ארצות הברית | רולינג סטון טופ 100 | 49 |  |
|  פורטוגל | מצעד הסינגלים הפורטוגזי | 376 |  |
|  קנדה | קנדה הוט 100 | 86 |  |
נתוני מכירות

| מדינה | תואר | מכירות |
| --- | --- | --- |
| אוסטרליה (ARIA) | פלטינה ×2 | 140,000 |
| קנדה (Music Canada) | זהב | 40,000 |
| הממלכה המאוחדת (BPI) | זהב | 400,000 |
| ארצות הברית (RIAA) | פלטינה ×4 | 4,000,000 |
הערות שוליים

1 2  Juice WRLD Crashes His Ex's Wedding in "Robbery" Video, Complex (באנגלית)
↑  Juice WRLD Mends a Broken Heart With Hennessy in New 'Robbery' Video: Watch, Billboard (באנגלית)
↑  Lyrical Lemoande, Juice WRLD - Robbery (Directed by Cole Bennett), YouTube, ‏14 בפברואר 2019
| ג'וס וורלד |
| --- | --- | --- |
| דיסקוגרפיה • וידאוגרפיה • פרסים ומועמדויות • סיבובי הופעות • שירים | דיסקוגרפיה • וידאוגרפיה • פרסים ומועמדויות • סיבובי הופעות • שירים |  |
| אלבומי אולפן | Goodbye & Good Riddance • Death Race for Love • Legends Never Die |  |
| מיני-אלבומים | Juiced Up The EP • Twilight Zone EP • Affliction • Heartbroken in Hollywood 9 9 9 • JuiceWRLD 9 9 9 • BingeDrinkingMusic • Nothings Different • Too Soon.. • Up Next Session: Juice Wrld |  |
| מיקסטייפים | What Is Love? • Wrld on Drugs |  |
| סיבובי הופעות | The WRLD Domination Tour • The Nicki Wrld Tour • The Death Race for Love Tour |  |
| ג'וס וורלד – שירים |
| --- | --- | --- |
| Goodbye & Good Riddance | "All Girls Are the Same" • "Lucid Dreams" • "Wasted" • "Armed and Dangerous" • "Black & White" • "Lean wit Me" • "I'll Be Fine" • "Used To" • "Candles" • "Scared of Love" • "Hurt Me" • "I'm Still" • "End of the Road" • "Long Gone" |  |
| Death Race for Love | "Empty" • "Maze" • "HeMotions" • "Demonz (Interlude)" • "Fast" • "Hear Me Calling" • "Big" • "Robbery" • "Flaws and Sins" • "Feeling" • "Syphilis" • "Who Shot Cupid?" • "Ring Ring" • "Desire" • "Out My Way" • "The Bees Knees" • "On God" • "10 Feet" • "Won't Let Go" • "She's the One" • "Rider" • "Make Believe" |  |
| Legends Never Die | "Conversations" • "Titanic" • "Bad Energy" • "Righteous" • "Blood on My Jeans" • "Smile" • "Tell Me U Luv Me" • "Hate the Other Side" • "Life's a Mess" • "Come & Go" • "I Want It" • "Fighting Demons" • "Wishing Well" • "Screw Juice" • "Up Up and Away" • "Stay High" • "Can't Die" • "Man of the Year" |  |
| השתתפות בסינגלים | "Roses" • "Hate Me" • "Godzilla" |  |
| שירים אחרים | "Bad Boy" |  |
Name Is 4Minute

Name Is 4Minute (בעברית: השם הוא 4Minute) הוא המיני-אלבום הרביעי של להקת בנות הקיי-פופ הקוריאנית 4Minute. המיני-אלבום יצא לאור ב-26 באפריל 2013, על ידי חברות התקליטים קיוב אנטרטיינמנט ויוניברסל מיוזיק גרופ. מתוך המיני-אלבום יצא הסינגל היחיד "What's Your Name?".
המיני-אלבום הגיע למקום השני במצעד האלבומים של קוריאה הדרומית.
רקע

ב-26 באפריל 2013, יום צאתו של המיני-אלבום, יצא מתוכו הסינגל הראשון והיחיד מתוכו "What's Your Name?". השיר הגיע למקום הראשון במצעד השירים של קוריאה הדרומית, תוך שהגיע למקום הראשון במצעד השירים החמים של המדינה והיה לשירה המצליח ביותר של הלהקה באותה העת.
במאי 2013, נודע כי המיני-אלבום נמכר בלמעלה מ-15,620 עותקים במדינה ובהמשך פורסם כי נמכר בלמעלה מ-27,310 עותקים במדינה.
רשימת רצועות

| Name Is 4Minute> מס' | Name Is 4Minute> שם | Name Is 4Minute> משך | Name Is 4Minute>  | Name Is 4Minute>  | Name Is 4Minute>  | Name Is 4Minute>  | Name Is 4Minute>  | Name Is 4Minute>  | Name Is 4Minute>  |
| --- | --- | --- | --- | --- | --- | --- | --- | --- | --- |
| 1. | What's My Name?  | 1:19 |  |  |  |  |  |  |  |
| 2. | What's Your Name? (이름이 뭐예요?; Ireumi Mwoyeyo?)   | 3:06 |  |  |  |  |  |  |  |
| 3. | Whatever  | 2:58 |  |  |  |  |  |  |  |
| 4. | Gimme That  | 3:23 |  |  |  |  |  |  |  |
| 5. | Domino  | 3:27 |  |  |  |  |  |  |  |
| משך כולל: | משך כולל: | 14:13 |  |  |  |  |  |  |  |
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי העולם | 13 |
|  יפן | אוריקון | 83 |
|  קוריאה הדרומית | סירקל צ'ארט | 2 |
נתוני מכירות

| מקום | תארים | מכירות |
| --- | --- | --- |
| יפן (Oricon Charts) | — | 1,998 |
| קוריאה הדרומית (KMCA) | — | 27,310 |
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| קוריאה הדרומית | 26 באפריל 2013 | תקליטור • הורדה דיגיטלית | קיוב |
הערות שוליים

1 2 3 4  4Minute - Name Is 4Minute, Discogs (באנגלית)
1 2 3  국내 대표 음악 차트 가온차트!, gaonchart.co.kr
↑  "Korea K-Pop Hot 100". Billboard. Retrieved March 13, 2013.
1 2  GAON ALBUM CHART | gaon music chart, web.archive.org, ‏2014-02-28
↑  GAON ALBUM CHART | gaon music chart, web.archive.org (בקוריאנית)
| 4Minute |
| --- | --- |
ג'י-היון •  גא-יון • ג'י-יון • היונה • סו-היון   דיסקוגרפיה
אלבומי אולפן: Diamond • 4Minutes Left
מיני-אלבומים: For Muzik • Hit Your Heart • Volume Up • Name Is 4Minute • 4Minute World • Crazy • Act. 7
אלבומי אוסף: Best of 4Minute
סינגלים: "Hot Issue" • "Muzik" • "What a Girl Wants" • "HuH" • "I My Me Mine" • "First/Dreams Come True" • "Heart to Heart" • "Mirror Mirror" • "Why" • "Ready Go" • "Love Tension" • "Volume Up" • "What’s Your Name?‎" • "Is It Poppin'?‎" • "Whatcha Doin' Today" • "Thank You :)" • "Cold Rain" • "Crazy" • "Hate" • "Canvas"
חברות תקליטים: Cube Entertainment • Far Eastern Tribe • Universal Music Group • Stone Music
| --- | --- |
בקרת זהויות :  MusicBrainz release group: a9096ecc-9979-4af9-9166-f8d00bbcf80e
GDebi

צילום מסך ממתקין החבילה הגרפי של GDebi.
GDebi היא תוכנה למערכות מבוססות לינוקס המתקינה קבצים בפורמט deb. התוכנה נכתבה במקור על ידי מיכאל ווגט בשפת פייתון, ומופצת תחת הרישיון הציבורי הכללי של גנו. התוכנה בפיתוח פעיל וגרסתה היציבה האחרונה היא 0.8.5. זמינה הן בממשק משתמש גרפי, והן בממשק שורת פקודה, ובנוסף קיים ממשק גרפי מיוחד ל-KDE.
התוכנה מתקינה חבילות .deb מקומיות, ומשלימה באופן אוטומטי את התלויות שלהן, על ידי הורדת החבילות המתאימות משרתים ברשת. APT יכול לבצע את אותן פעולות אבל רק בחבילות מרוחקות באמצעות פרוטוקולי http, ו-ftp.
התוכנה גם בעלת יכולת לביצוע הסרת חבילות deb מותקנות.
ראו גם

APT
dpkg
סינפטיק
הערות שוליים

1 2  המידע נלקח מדף בתוכנה מרכז התוכנה של אובונטו
↑  על המחשב אליו הורדו
↑  רכיבי תוכנה המשלימים לתוכנה הבסיסית
↑  בהרצת החבילה פעם נוספת בתוכנה
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Sporothrix schenckii

| Sporothrix schenckii |
| --- | --- |

מיון מדעי
ממלכה:: פטריות
מערכה:: Ascomycota
מחלקה:: Euascomycetes
סדרה:: Ophiostomatales
משפחה:: Ophiostomataceae
סוג:: Sporothrix
מין:: S. schenckii
שם מדעי
 Sporothrix schenckii ‏Perkins & Hektoen, 1900
סְפּוֹרוֹטְרִיקְס שֶנְקִי (שם מדעי: Sporothrix schenckii) היא פטרייה דימורפית השייכת לסוג הפטריות Sporothrix, הגדלה באדמות כבול בתפוצה כלל עולמית.
מאפיינים

הפטרייה דימורפית, כלומר, יכולה להתקיים הן כעובש ספרופיטי והן כשמר פרזיטי. תכונה זו תלויה ישירות בטמפרטורה של הסביבה בה היא גדלה: בטמפרטורה של 25°c היא עובש אשר גדל בקצב יחסית מהיר ומתאפיין בתפטיר לח המזכיר מרקם עדין של קטיפה בצבע לבן הנוטה לגוון קרמי - חום כעבור מספר זמני דור. לעומת זאת בטמפרטורה של 37°c נהפכת הפטרייה לשמר בעל גוון בצבע בז'.
Sporothrix schenckii מתרבה בדרך כלל על ידי רבייה אל-זוויגית באמצעות פיזור ספורות (נבגים) הקרואים Conidia, שהן ספורות רכות הצומחות ישירות על גבי הקורים של התפטיר, ניתקות מהם ומתפזרות בעזרת הרוח עד שנוחתות על קרקע נוחה לגדילה ונובטות לעובש חדש. במידה והספורות נוחתות על מצע בעל טמפרטורה של 37°c ומעלה הן נובטות לשמר. טמפרטורה מעין זו אופיינית לבעלי חיים בעלי דם חם, כלומר עופות ויונקים בכלל ובני האדם בפרט, כך שלרוב צורת השמר היא הצורה הפתוגנית והטפילית של הפטרייה.
חדירת הספורות לגוף מתאפשר בדרך כלל עקב פציעה של העור אשר תכלול את שכבותיו העמוקות, כגון הדרמיס ומערכת הלימפה. במצב כזה עלולה להתפתח מחלת ה-Sporotrichosis שהיא פטרת תת-עורית המאופיינת בדלקת של קשרי הלימפה שמתבטאת בנפיחות, אדמומיות ונגעים מוגלתיים באזור בו מתרבה הפטרייה.
למרות העובדה שתפוצת הפטרייה היא כלל עולמית, ישנם מקומות ברחבי העולם, כגון פרו בהם המחלה נחשבת לאנדמית (מחלה בעלת שיעורי ההארעות גבוהים במיוחד בפרק זמן נתון).
הפטריה רגישה במיוחד לאַמְפּוֹטְרִיצִין B ולתרופות מקבוצת הטריאזולים כמו פְלוּקוֹנָזוֹל (Diflucan) ואִיטְרָקוֹנָזוֹל (Sporanox).
GFAP

חלבון פיברילרי חומצי של תאי גליה (Glial fibrillary acidic protein ובקיצור GFAP) הוא חלבון המשתייך למשפחת סיבי הביניים (IF) ומבוטא במספר סוגי תאים במערכת העצבים המרכזית, בהם אסטרוציטים ותאים אפנדימליים. בנוסף נמצא כי GFAP מתבטא בפיברובלסטים גלומרוליים בכליות שנלקחו מחולדות, בתאי ליידיג באשכים הן באוגרים והן בבני אדם, בקרטינוציטים הומניים, בקונדרוציטים ובאוסטיאוציטים הומניים ובתאים דמויי כוכב (stellate cells) בלבלב ובכבד אצל חולדות. החלבון מקודד על ידי גן GFAP בבני אדם.
החלבון תואר לראשונה בשנת 1971, ומשתייך לסיבי ביניים מסוג III, הכוללים בין היתר גם את וימנטין, דסמין ופריפרין המעורבים בפעילות ובמבנה של שלד התא. הוא מתורגם מאזור בגודל של 10 Kbp הממוקם בכרומוזום 17 באתר 17q21 (כרומוזום 11 אצל מכרסמים). הגן שמור, ומצוי בעותק אחד בגנום של בני אדם ושל חולדות, ממנו נוצר האיזופורם העיקרי α-GFAP (ועוד 7 איזופורמים נוספים) הזהה ב-91% בין בני אדם ומכרסמים ברמת חומצות האמינו.
מבנה

סיבי הביניים מסוג III מורכבים מ-3 דומיינים: ראש, מוט (rod) וזנב. רצף הדנ"א המקודד למוט (rod) משתנה בין האיזופורמים השונים של GFAP, אך מבנה החלבון בכל הצורות שמור מאוד. הדומיין של ה-rod מתלפף על דומיין rod אחר ליצור דימר, כאשר הקצה האמיני של הסיב הראשון והקצה הקרבוקסילי של הסיב השני צמודים אחד לשני. סיבי ביניים מסוג III, כמו ה-GFAP, יכולים ליצור הן הומודימר והן הטרודימר, כאשר ה-GFAP מסוגל להתפלמר גם עם סיבי ביניים אחרים מסוג III וגן עם נוירופילמנטים. יש לציין כי ה-GFAP איננו מסוגל להיקשר לקרטינים (סיבי ביניים מסוג I ו-II), ועל כן בתאים בהם מבוטאים חלבונים מ-2 הסוגים - נוצרים 2 רשתות סיבי ביניים נפרדות.
על מנת ליצור רשתות, הדימרים של ה-GFAP יוצרים טטרמרים, המהווים את תת-היחידות הבסיסיות של סיבי הביניים. כיוון שהדומיין של ה-rod לבדו אינו מסוגל ליצור טטרמרים אלו in vitro, הדומיינים של הראש ושל הזנה הם הכרחיים ליצירת הסיבים. לדומיינים אלו שונות גדולה יותר מבחינת רצפי הדנ"א, מאשר לדומיין ה-rod. על אף השונות הגדולה הזו, נמצא כי בדומיין הראש קיימים 2 שיירי ארגינין ושייר ארומטי אחד שמורים, החיוניים ליצירת טטרמרים תקינים.
הערות שוליים

1 2 3  GRCh38: Ensembl גרסה 89: ENSG00000131095 - Ensembl, מאי 2017
1 2 3  GRCm38: Ensembl גרסה 89: ENSMUSG00000020932 - Ensembl, מאי 2017
↑  "Human PubMed Reference:".
↑  "Mouse PubMed Reference:".
↑  Buniatian G, Traub P, Albinus M, Beckers G, Buchmann A, Gebhardt R, Osswald H (Jan 1998). "The immunoreactivity of glial fibrillary acidic protein in mesangial cells and podocytes of the glomeruli of rat kidney in vivo and in culture". Biology of the Cell / Under the Auspices of the European Cell Biology Organization. 90 (1): 53–61.
↑  Maunoury R, Portier MM, Léonard N, McCormick D (Dec 1991). "Glial fibrillary acidic protein immunoreactivity in adrenocortical and Leydig cells of the Syrian golden hamster (Mesocricetus auratus).". Journal of Neuroimmunology. 35 (1-3): 119–29.
↑  von Koskull H (1984). "Rapid identification of glial cells in human amniotic fluid with indirect immunofluorescence.". Acta Cytologica. 28 (4): 393–400.
↑  Quinlan RA, Brenner M, Goldman JE, Messing A (June 2007). ,GFAP and its role in Alexander disease,/ Exp. Cell Res. 313 (10): 2077–87.
S-75 דווינה

| --- | --- |

 מידע בסיסי
 קוד נאט"ו:  Guideline 
 ייעוד:  הפלת מטוסי אויב
 ארץ ייצור:  ברית המועצות 
 פעילות מבצעית:  מלחמת ששת הימים, מלחמת וייטנאם, מלחמת ההתשה, מלחמת יום כיפור, מלחמת שלום הגליל
 מלחמות ומבצעים:  מלחמת וייטנאם 
 תקופת השירות:  1957–הווה (כ־67 שנים) 
 משתמשים:  חיל האוויר האפגני, חיל האוויר האלבני, חיל ההגנה האווירית הסובייטי 
 פלטפורמת שיגור:  משגר עם טיל בודד
 מאפיינים כלליים
 הנעה:  מנוע רקטי דלק מוצק, דו שלבי
 משקל:  2,300 ק"ג
 ממדים
 אורך:  10.60 מטר
 קוטר:  700 מ"מ
 ביצועים
 מהירות:  3.5-3 מאך
 טווח:  45 ק"מ
 גובה טיסה:  20,000 מטר
 ראש קרב והנחיה
 ראש קרבי:  200 ק"ג
 מרעום:  קרבה
 הנחיה:  פיקוד
 
טיל ה-SA-2 מוצג במוזיאון חיל האוויר בחצרים בצילום מהצד המאפשר להבחין במאיץ ובגוף הטיל
S-75 דווינה (ברוסית: C-75  קודי דיווח נאט"ו עבור טילי המערכת: SA-2 Guideline) היא מערכת טילי קרקע-אוויר (טק"א) נייחת לגובה רב ולטווח בינוני מתוצרת משרד התכנון הסובייטי בראשות סמיון לאבוצ'קין.
המערכת הייתה בעבר מערכת הטק"א הנפוצה ביותר בעולם והיא נמכרה לרוב מדינות הגוש הקומוניסטי ולמדינות ערב. המערכת פותחה כחלק מתורת הלחימה הסובייטית למתן כיסוי הגנתי כנגד מטוסי אויב מגביהי טוס, בעיקר מפציצים ומטוסי צילום אמריקניים.
היסטוריה

פיתוחה של המערכת החל בשנת 1953. היא הוצגה לראשונה בחגיגות ה-1 במאי 1957 במוסקבה. המערכת נמסרה לצבא ברית המועצות בשנת 1959 וכבר בשנה זו, בתאריך 7 באוקטובר 1959, נזקף לזכותה יירוט ראשון של מטוס שזכה להד תקשורתי רב ולהלם בחיל האוויר האמריקני.  היה זה יירוט מטוס ביון U-2 ב-1 במאי 1960 במהלך משימת מודיעין בגובה רב. על אף שבמהלך יירוט המטוס שוגרו לעברו 17 טילים, כאשר אחד מהם הפיל בטעות מטוס סובייטי מדגם מיג-19, נחשב יירוט מטוס הביון U2 להצלחה וגרם לפאניקה בצבא ארצות הברית ובשינוי בדפוסי הפעולה של חיל האוויר האמריקני. בשנות השישים יוצרה המערכת בכמויות גדולות ועד 1964 הוצבו כ-600 סוללות SA-2 על אדמת ברית המועצות לבדה. מאוחר יותר בשנות השישים נפרסו כ-1,000 סוללות SA-2 על אדמת רוסיה. בגלל צורת הטילים - ארוכים ודקים - זכו טילי ה-SA-2 לכינוי "עמודי הטלפון".
תיאור המערכת

סוללת טילי SA-2 כוללת מנ"א (מרכז ניהול אש) שבו מצוי מכ"ם ההרכשה אשר עוקב אחר המטרה (קוד דיווח נאט"ו "פאן סונג") ואנטנות שידור אותות הפיקוד והעקיבה אחר הטיל, סביב המנ"א ממוקמים במרחק של 60 - 100 מ' משגרי הטילים כאשר על כל משגר טיל דו-שלבי אחד בלבד מדגם V750. מכ"ם הגילוי האווירי אשר צמוד לסוללות טילי SA-2 הוא מכ"ם P-12 או P-18.
תהליך היירוט מתחיל בהעברת נתוני מטרה ממכ"ם הגילוי הסוללתי למנ"א. המנ"א מרכישה את נתוני המטרה ועל פי נתוני המטרה משוגר טיל (על פי הדוקטרינה הסובייטית לרוב משוגרים 2 טילים לכל מטרה) לאחר הפרדת הטיל מהמאיץ מתחיל שלב הניהוג למטרה. הטיל פסיבי ומקבל את פקודות הניהוג בשידור רדיו בתחום התדרים P מהמנ"א.
טיל ה-V750 הוא דו שלבי. המאיץ מונע בדלק מוצק ותפקידו להקנות לטיל את האנרגיה הקינטית הראשונית במשך 4-5 שניות. בתום שלב ההאצה ניצת המנוע בטיל עצמו המונע בדלק נוזלי ובמחמצן. משך ההנעה של מנוע הטיל 22 שניות (או עד ליירוט). מהירות הטיל בשלב השני כ-3 מאך.
סוללות טילי SA-2 מאורגנות לרוב בחטיבות טק"א כבדות הכוללות 4-6 סוללות SA-2 ו-SA-3. מערכת הטילים SA-2 יוצרה במספר גרסאות הנבדלות זו מזו בעיקר במערכת ניהול האש ובמכ"ם, הגרסאות מסומנות באותיות A עד F. נוכח ממדיהם הפיזיים הגדולים של המכ"ם ושל הטילים, מידת הניידות של המערכת נמוכה יחסית וזמן העתקת מיקומה של סוללת טילי SA-2 יהיה מספר רב של שעות. מהירות הנסיעה המרבית של חלקי המערכת היא כ- 20 קמ"ש.
ניסיונות להתמודדות עם המערכת

לאחר נפילת מטוס הביון - U2 האמריקאי בשנת 1960, החל מאמץ מודיעיני-טכנולוגי  וטכני של צבא ארצות הברית להתמודד עם המערכת החדשה. באמצע שנות השישים הצליח צבא ארצות הברית להביא לירידה באפקטיביות של מערכת SA-2 באמצעות פיתוח טיל ה-AGM-45 שרייק אשר מתביית על שידור המכ"ם של המערכת ומשמיד אותה ובאמצעות פיתוח אמצעי לוחמה אלקטרונית על גבי מטוס B-66 אשר יצר חסימה אלקטרונית והוציאה את מכ"ם ההרכשה של המערכת מכלל פעולה באופן זמני.
האפקטיביות של המערכת הלכה ופחתה עד שלקראת סוף שנות השישים היחס בין מספר הטילים ששוגרו ליירוטים מוצלחים הגיע לכ-30 טילים ליירוט.
במרוצת השנים ולאחר שנלמדו תכונות המערכת, פחתה עוד יותר אפקטיביות המערכת מאחר שבמטוסים הותקנו קולטי אזהרות מכ"ם לגילוי שידור הפיקוד לטיל אשר התריעו לטייס על שיגור ואיפשרו לו לבצע תמרון התחמקות מהטיל. לפי נתוני משרד ההגנה האמריקאי, לקראת סוף מלחמת וייטנאם פחתה האפקטיביות ל - 1:100.
מעטפת ביצועים

מערכת הטק"א SA-2 יוצרה במספר דגמים שמסומנים באותיות A לדגם הראשון ועד לדגם E שהוא האחרון והמתקדם ביותר. בין הדגמים קיימים הבדלים במכ"ם ההרכשה, במכ"ם הפיקוד, בטילים ועוד.
מעטפת הביצועים של הדגמים המשופרים היא:
טווח מקסימלי - 45 ק"מ
טווח מינימלי - 6 ק"מ
גובה מקסימלי למטרת יירוט - 20 ק"מ
משקל ראש קרבי כ-200 ק"ג
רדיוס הריגה - כ-65 מ' בגובה רב ועד ל-250 מ' בגובה נמוך
משקל הטיל כ-2.5 טון
אורך הטיל - 11.2 מ' (בדגם E)
עימותי המערכת מול חיל האוויר הישראלי

מצרים רכשה את המערכת כבר בשנת 1960. בשנת 1963 פרסה בשטחה 8 סוללות טילים והייתה המדינה הראשונה במזרח התיכון שהפעילה טילי קרקע אוויר. עד מלחמת ששת הימים הציבו המצרים סביב אתרים אסטרטגיים 27 סוללות טילי SA-2 כולם מסדרה B. השימוש המצרי הראשון במערכת היה במלחמת ששת הימים בה היא הופעלה כנגד מטוסי חיל האוויר הישראלי. המערכת לא הייתה ידועה די הצורך לחיל האוויר ולכן העדיף שלא להתמודד מולה אלא לחדור למטרותיו בנתיבים עוקפי אמ"ט או בטיסה בגובה נמוך שמתחת ליכולת נעילת הטיל. במלחמה הופל ככל הנראה מטוס ישראלי אחד מפגיעת טיל. תשע סוללות הותקפו במלחמה וסוללה אחת נתפסה שלל במהלך כיבוש חצי האי סיני.
בקיץ 1970 רכשה מצרים 10 סוללות נוספות מדגם C. במלחמת ההתשה השתלבה המערכת במערכים משולבים של סוללות SA-2 נייחות וסוללות SA-3 אשר דילגו מאתר לאתר וביצעו מארבי טק"א. המערכת הצליחה במספר מקרים ליירט מטוסים של חיל האוויר הישראלי ולצמצם את חופש הפעולה שלו באזור התעלה.
במלחמת יום הכיפורים המערכת השתלבה בשאר אמצעי הנ"מ ויחד עימם הביאה להגבלה משמעותית באפקטיביות של חיל האוויר הישראלי ובעיקר לצמצום ביכולתו לסייע לכוחות הקרקע.
במלחמת שלום הגליל כבר הייתה המערכת למיושנת ולחיל האוויר היו האמצעים הדרושים לשיבוש המערכת ולהשמדתה מהאוויר באופן יעיל ללא אבדות כלל.
מפעילים

מעל 20 מדינות מפעילות את מערכת ה-S-75 דווינה. בין המדינות ניתן למצוא את: איראן, בולגריה, וייטנאם, מצרים, סוריה, סין, פקיסטן, קוריאה הצפונית, רומניה ועוד. בחלק מהמדינות המערכת הוצאה כבר משימוש, בהן: אלג'יריה, גאורגיה, הודו, עיראק, רוסיה ועוד.
ראו גם

S-125 נייבה
S-200
S-300
S-400
S-500
שני טילי SA-2 שלל מצרי על גבי משאית ייעודית במצעד צה"ל ביום העצמאות בירושלים
מפת מפעילי מערכת ה-S-75. מפעילים בהווה מסומנים בכחול, ומפעילים לשעבר באדום.
PBG SA

| --- | --- |

 נתונים כלליים
 סוג:  חברה ציבורית
 בורסה:  בורסת ורשה 
 תקופת הפעילות:  1994–הווה (כ־30 שנה) 
 מיקום המטה:  פולין פוזן, פולין
 ענפי תעשייה:  הנדסת מכונות צינורות גז ונפט
 הון עצמי:  3.6 מיליון דולר אמריקני
  
 pbgsa.pl
 
.PBG S.A היא חברה פולנית, שבסיסה בפוזנן שבפולין. היא הוקמה בשנת 1994. החברה עוסקת בתכנון, ביצוע ותיקון של צינורות וציוד להובלת נפט, גז טבעי, מים ושפכים, תשתית למתקני חימום ואחסון דלק. החברה נסחרת בבורסת ורשה. החברה השתתפה בניית פרויקטים גדולים דוגמת האצטדיון הלאומי בוורשה.
ב-4 ביוני 2012 הגישה .PBG S.A בקשה לפשיטת רגל, שהוכרזה בצו מ-13 ביוני 2012. מאז החברה פעלה תחת פירוק.
נכון לשנת 2019, מעל ל-60% ממניות החברה היו בידי בעלי מניות שונים, כ-24% ממניות החברה היו בידי מלגוז'טה וישנייבסקה והיתר בידי הבנקים.
הערות שוליים

↑  Grupa PBG wnioskuje o upadłość, www.tvp.info, ‏4 ביוני 2012 (בפולנית)
↑  Sąd Rejonowy Poznań - Stare Miasto, poznan-staremiasto.sr.gov.pl
| --- | --- |
בקרת זהויות :  VIAF: 300835629   WorldCat (עם VIAF): 300835629
Searching

Searching הוא אלבום אוסף של המפיק המוזיקלי הישראלי עופר ניסים. הוא יצא לאור בשנת 2004 בהוצאת חברת התקליטים IMP רקורדס.
רקע

בשנת 2004 פגש עופר ניסים את הזמרת-יוצרת מאיה סימנטוב, שהכירה לו את המפיק המוזיקלי ינון יהל. תוך זמן קצר החל נסים להשתמש בקולה הפעמוני והעמוק של סימנטוב בשיריו החדשים וברצועות ההאוס שניגן במועדונים. מתוך ניסיון העבר, שיתוף הפעולה בין השניים התבצע תוך אזכור בולט ומרכזי של ניסים, שלקח קרדיט כמעט מלא על עבודתם של השניים. בין הלהיטים של ניסים ששרה סימנטוב ניתן למנות את החידוש ללהיט משנות השבעים "That's The Way I Like It", והשיר "Searching" שזכה להצלחה בין-לאומית. נישא על גבי גל ההצלחה, הוחתם נסים באותה שנה בחברת התקליטים הניו-יורקית סטאר 69 רקורדס (*69), שנוהלה על ידי זוכה גראמי פיטר ראופר.
Searching פורסם במקור בתור אלבום כפול: F1rst Search ו-Second Search. האלבום הוא במהותו אלבום רמיקסים בשני חלקים, שכולל, לצד קטעים מקוריים ורמיקסים של ניסים, גם קטעים שניסים הרבה לנגן בסטים שלו, מבית היוצר של אמנים מוכרים בסצנת ההאוס (רובי ריביירה, דני טנגליה, גבריאל & דרזדן ופיטר ראופר בעצמו). גרסה מקוצרת שלו, שאינה כוללת קטעים ורמיקסים של אמנים זרים, הועלתה בהמשך לספוטיפיי.
רשימת רצועות

| F1rst Search> מס' | F1rst Search> שם | F1rst Search> משך | F1rst Search>  | F1rst Search>  | F1rst Search>  | F1rst Search>  | F1rst Search>  | F1rst Search>  | F1rst Search>  |
| --- | --- | --- | --- | --- | --- | --- | --- | --- | --- |
| 1. | Intro  | 5:19 |  |  |  |  |  |  |  |
| 2. | That's the Way I Like It (בהשתתפות מאיה)   | 8:17 |  |  |  |  |  |  |  |
| 3. | Searching (בהשתתפות מאיה)   | 9:08 |  |  |  |  |  |  |  |
| 4. | Believe (Rosabel Dub) (ביצוע מקורי: Murk)   | 5:59 |  |  |  |  |  |  |  |
| 5. | Release Me (Peter Rauhofer Reconstruction) (ביצוע מקורי: Industry)   | 8:37 |  |  |  |  |  |  |  |
| 6. | Warm Leatherette (Danny Tenaglia Mix) (ביצוע מקורי: פיטר ראופר תחת השם Club 69)   | 8:13 |  |  |  |  |  |  |  |
| 7. | Do You Ever Wonder (Mike Kruz Dub) (ביצוע מקורי: אליסון מויה)   | 6:55 |  |  |  |  |  |  |  |
| 8. | This Beat Is (Victor Calderone Tribal Mix) (ביצוע מקורי: Superchumbo)   | 9:27 |  |  |  |  |  |  |  |
| 9. | Signs & Portents (Original BF's Version) (ביצוע מקורי: D-Formation)   | 9:19 |  |  |  |  |  |  |  |
| 10. | Satisfied (Level K Mix) (ביצוע מקורי: Brighton Project)   | 7:42 |  |  |  |  |  |  |  |
| משך כולל: | משך כולל: | 77:36 |  |  |  |  |  |  |  |
| Second Search> מס' | Second Search> שם | Second Search> משך | Second Search>  | Second Search>  | Second Search>  | Second Search>  | Second Search>  | Second Search>  | Second Search>  |
| --- | --- | --- | --- | --- | --- | --- | --- | --- | --- |
| 1. | We Don't Want Another War (ביצוע מקורי: ג'וליאן פוקר ו-Republik)   | 7:04 |  |  |  |  |  |  |  |
| 2. | Memories (Robbie Rivera Juicy Dark Dub) (ביצוע מקורי: Rockik)   | 7:38 |  |  |  |  |  |  |  |
| 3. | Save My Soul (Gabriel + Dresden Bootleg Mix) (ביצוע מקורי: קריסטין W)   | 8:43 |  |  |  |  |  |  |  |
| 4. | Free Your Mind (Danny Tenaglia Original Club Mix) (ביצוע מקורי: Sapphirecut)   | 7:23 |  |  |  |  |  |  |  |
| 5. | So In Love (Robbie Rivera Juicy Club Mix) (ביצוע מקורי: פול ויליאמס)   | 5:44 |  |  |  |  |  |  |  |
| 6. | Only You (בהשתתפות מאיה)   | 9:58 |  |  |  |  |  |  |  |
| 7. | Beautiful Eyes (Offer Nissim Oriental Dub Remix) (ביצוע מקורי: עברי לידר)   | 6:51 |  |  |  |  |  |  |  |
| 8. | The Death Of My Soul (Original Version) (ביצוע מקורי: Dimas & Martinez)   | 7:52 |  |  |  |  |  |  |  |
| 9. | Love Takes You (בהשתתפות מיקיאגי)   | 7:57 |  |  |  |  |  |  |  |
| 10. | Bonus  | 3:27 |  |  |  |  |  |  |  |
| משך כולל: | משך כולל: | 70:37 |  |  |  |  |  |  |  |
One Fantastic Day

One Fantastic Day הוא אלבום האולפן החמישי של להקת רוקפור, והשני המושר כולו באנגלית.
רקע

האלבום, שנכתב במהלך סיבוב ההופעות לקידום אלבומם הקודם Supermarket, מסמן העמקה של הלהקה לתוך סגנון הפסיכדליה של שנות השישים, עמוס השפעות וציטוטים ועם זאת מקורי וחדשני.
לאלבום יצאו 3 סינגלים: "Seatbelts" (הכולל גם גרסה בהופעה לשיר "Tomorrow Never Knows" של הביטלס), "President of Me" (הכולל גם את הקטע האינסטרומנטלי "Sanjay" בליווי נגן הסארוד ההודי סאנג'אי קומר שרמה, ואת השיר "Pop Song '89" בביצוע בהופעה, במקור של להקת R.E.M.), ו־"Where The Byrds Fly".
בנוסף להפצה על גבי תקליטורים, האלבום נמכר גם על גבי תקליט בהפצה מצומצמת של 500 עותקים ממוספרים.